

**RADVILIŠKIO RAJONO SAVIVALDYBĖS ADMINISTRACIJOS DIREKTORIUS**

**ĮSAKYMAS**

**DĖL RADVILIŠKIO RAJONO SAVIVALDYBĖS 2021 M. ŠVIETIMO PAŽANGOS ATASKAITOS PATVIRTINIMO**

2022 m. kovo d. Nr. A- -(8.2)

Radviliškis

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu ir Valstybine švietimo 2013–2022 metų strategija, patvirtinta Lietuvos Respublikos Seimo 2013 m. gruodžio 23 d. nutarimu Nr. XII-745:

1. Tvirtinu Radviliškio rajono savivaldybės 2021 m. švietimo pažangos ataskaitą (pridedama).

2.Nurodau, kad šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorė Jolanta Margaitienė

I. Ražinskienė, tel. nr. (8 422) 69 047, el. p. ieva.razinskiene@radviliskis.lt

PATVIRTINTA

Radviliškio rajono savivaldybės administracijos direktoriaus

2022 m. kovo d.

įsakymu Nr. A-

**RADVILIŠKIO RAJONO SAVIVALDYBĖS**

**2021 M. ŠVIETIMO PAŽANGOS ATASKAITA**

1. Radviliškio rajono savivaldybės administracijos Švietimo ir sporto skyrius, organizuodamas savo veiklą, vadovavosi šiais Radviliškio rajono savivaldybės strateginiuose dokumentuose nustatytais tikslais:

1.1. Radviliškio rajono savivaldybės 2021–2030 m. strateginio plėtros plano 2 prioriteto: Socialiai atsakinga, išsilavinusi, sveika ir saugi visuomenė, 2.2 tikslu – Galimybės mokytis užtikrinimas;

1.2. Radviliškio rajono savivaldybės 2021–2023 metų strateginio veiklos plano 02 Švietimo paslaugų prieinamumo ir kokybės užtikrinimo programos tikslu užtikrinti sklandų ugdymo procesą rajono savivaldybės ugdymo įstaigose;

1.3. Radviliškio rajono savivaldybės administracijos Švietimo, kultūros ir sporto skyriaus 2021 m. veiklos plano tikslu – Užtikrinti paveikų ir kokybišką švietimo įstaigų veiklos organizavimą, sudarant galimybes kiekvienam ugdytiniui pasiekti kuo geresnių ugdymosi rezultatų.

2. Radviliškio rajono savivaldybės (toliau – Savivaldybės) švietimo pažangos ataskaita parengta vadovaujantis Radviliškio rajono savivaldybės administracijos direktoriaus 2021 m. lapkričio 9 d. įsakymu Nr. A-1124– (8.2) „Dėl Radviliškio rajono savivaldybės administracijos direktoriaus 2020 m. lapkričio 4 d. įsakymu Nr. A-1341-(8.2) „Dėl Radviliškio rajono savivaldybės švietimo stebėsenos tvarkos aprašo ir švietimo stebėsenos rodiklių patvirtinimo“ patvirtintų Radviliškio rajono švietimo stebėsenos rodiklių pakeitimo“ patvirtintais Radviliškio rajono švietimo stebėsenos rodikliais, Lietuvos Respublikos švietimo, mokslo ir sporto ministro 2021 m. gruodžio 27 d. įsakymu Nr. V-2308 „Dėl būtinųjų savivaldybių ir mokyklų, vykdančių bendrojo ugdymo programas, švietimo stebėsenos rodiklių patvirtinimo“ patvirtintais Būtinaisiais savivaldybių švietimo stebėsenos rodikliais“ ir Lietuvos Respublikos švietimo, mokslo ir sporto ministro 2022 m. sausio 13 d. įsakymu Nr. V-72 „Dėl tikslo savivaldybėms nustatymo ir jo pasiekimo vertinimo kriterijų patvirtinimo“ patvirtintais Tikslo, pagal kurį numatyta racionaliau panaudoti turimus išteklius, užtikrinti savivaldybių mokyklų ugdymo kokybę, įtrauktį ir prieinamumą, pasiekimo vertinimo kriterijais.

3. Procesai:

**3.1. Švietimo įstaigų tinklo pertvarkos pokytis**

Švietimo ir sporto skyrius, atsižvelgdamas į mažėjantį mokinių skaičių Savivaldybės mokyklose, ypač kaimo vietovėse, mokykloms skiriamas ugdymo ir ūkio lėšas, ugdymo rezultatus, kasmet analizuoja ir vertina Savivaldybės švietimo būklę ir, esant būtinybei, teikia siūlymus Radviliškio rajono savivaldybės tarybai dėl bendrojo ugdymo mokyklų tinklo pokyčių. 2019–2021 m. laikotarpiu dėl mokinių skaičiaus mažėjimo buvo tvarkomas bendrojo ugdymo mokyklų tinklas, įgyvendinti šie Savivaldybės bendrojo ugdymo mokyklų tinklo pokyčiai:

* 2020 m. įvykdytas Pakalniškių pagrindinės mokyklos reorganizavimas jungimo būdu, prijungiant prie Šeduvos gimnazijos (mokykla tapo Šeduvos gimnazijos Pakalniškių skyriumi);
* 2021 m. likviduoti 2 gimnazijų skyriai: Šeduvos gimnazijos Pakalniškių skyrius ir Šiaulėnų Marcelino Šikšnio gimnazijos Šaukoto ikimokyklinio, pradinio ir pagrindinio ugdymo skyrius.

*1 lentelė*

**Savivaldybės Mokyklų skaičiaus pokytis 2019–2021 m.**

|  |  |  |
| --- | --- | --- |
| **Mokyklų tipai/grupės** | **Įstaigų skaičius** | **Pokytis** |
| **2019 m.** | **2020 m.** | **2021 m.** |
| **Ikimokyklinio ugdymo mokyklos** | **4** | **4** | **4** | **0** |
| Pradinės mokyklos | 1 | 1 | 1 | 0 |
| Progimnazijos | 2 | 2 | 2 | 0 |
| Pagrindinės mokyklos | 4 | 3 | 3 | -1 |
| Gimnazijos | 6 | 6 | 6 | 0 |
| **Bendrojo ugdymo mokyklos** | **13** | **12** | **12** | **-1** |
| Daugiafunkciai centrai | 2 | 2 | 2 | 0 |
| Dailės, muzikos mokyklos | 2 | 2 | 2 | 0 |
| **Neformaliojo vaikų švietimo mokyklos** | **4** | **4** | **4** | **0** |
| **Iš viso:** | **21** | **20** | **20** | **-1** |

*Duomenų šaltinis: Švietimo ir sporto skyriaus informacija*

2021–2025 m. savivaldybės bendrojo ugdymo mokyklų tinklo pertvarka suplanuota Radviliškio rajono savivaldybės tarybos 2021-11-25 sprendimu Nr. T-609 „Dėl Radviliškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano patvirtinimo“ patvirtintame Radviliškio rajono savivaldybės bendrojo ugdymo mokyklų tinklo pertvarkos 2021–2025 metų bendrajame plane.

***IŠVADA:*** *Atsižvelgiant į mokinių skaičiaus mažėjimą, tvarkomas švietimo įstaigų tinklas: per 2019–2021 m. laikotarpį bendrojo ugdymo mokyklų skaičius sumažėjo 1 pagrindine mokykla; likviduoti 2 gimnazijų skyriai.*

**3.2. Ikimokykliniame ir priešmokykliniame ugdyme dalyvaujančių 3–5 metų vaikų dalis**

Per 2019–2021 m. laikotarpį ikimokykliniame ir priešmokykliniame ugdyme dalyvaujančių 3–5 metų vaikų dalis kasmet didėjo. 2021 m. ikimokykliniame ir priešmokykliniame ugdyme dalyvaujančių 3–5 metų vaikų dalis sudarė 89,09 proc. (šalyje – 93,24 proc.). Per 2019–2021 m. laikotarpį ikimokykliniame ir priešmokykliniame ugdyme dalyvaujančių 3–5 metų vaikų dalis padidėjo 9,31 procentinio punkto (šalyje – 11,84 procentinio punkto), t. y. 2,53 procentinio punkto mažiau nei šalyje. Savivaldybės 2021 m. planuotas rezultato rodiklis (ikimokykliniame ir priešmokykliniame ugdyme dalyvaujančių 3–5 metų vaikų dalis – 85 proc.) viršytas 4,09 procentinio punkto.

*2 lentelė*

**Ikimokykliniame ir priešmokykliniame ugdyme dalyvaujančių 3–5 metų vaikų dalis**

**(procentais)**

|  |  |  |  |  |  |
| --- | --- | --- | --- | --- | --- |
| **Teritorija** | **2019 m.** | **2020 m.** | **2021 m.** | **Pokytis**(procentiniais punktais) | **2021 m. planuotas rezultato rodiklis**  |
| Savivaldybė | 79,78  | 81,83 | 89,09 | +9,31 | 85 |
| Šalis  | 81,40 | 83,80 | 93,24 | +11,84 | - |

 *Duomenų šaltinis: Nacionalinės švietimo agentūros, Švietimo ir sporto skyriaus informacija*

Atsižvelgiant į didėjantį ikimokyklinio ugdymo poreikį, Savivaldybėje kasmet siekta gerinti ikimokyklinio ugdymo prieinamumą steigiant naujas grupes. Per 2019–2021 m. laikotarpį ikimokyklinio ugdymo grupių skaičius padidėjo 2 grupėmis.

*1 diagrama*

**Ikimokyklinio ugdymo grupių skaičiaus kaita**

*Duomenų šaltinis: Švietimo ir sporto skyriaus informacija*

***IŠVADA:*** *Padaryta pažanga. Per 2019–2021 m. laikotarpį ikimokykliniame ir priešmokykliniame ugdyme dalyvaujančių 3–5 metų vaikų dalis padidėjo (nuo 79,78 proc. iki 89,09 proc.) 9,31 procentinio punkto, Savivaldybės 2021 m. planuotas rezultato rodiklis (ikimokykliniame ir priešmokykliniame ugdyme dalyvaujančių 3–5 metų vaikų dalis – 85 proc.) viršytas 4,09 procentinio punkto.*

**3.3. Bendrojo ugdymo mokyklų 1–8 klasių komplektų, kurie yra jungtiniai, dalis**

Pagal patvirtintus Savivaldybės bendrojo ugdymo mokyklų tinklo pertvarkos 2021–2025 metų bendrojo plano pagrindinių rezultatų rodiklius, bendrojo ugdymo mokyklų 1–8 klasių komplektų, kurie yra jungtiniai, dalis iki 2025 metų – 4 proc. Neskaičiuojant specialiųjų klasių 2019 m. jungtinių klasių sumažėjo 5,09 proc. 2019 metais jungtinės klasės sudarė 7,83 proc. visų klasių skaičiaus, 2020 m. – 4,38 proc., o 2021 metais – 2,74 proc.

*2 diagrama*

**1–8 jungtinių klasių skaičius**

*Duomenų šaltinis: ŠVIS*

Neskaičiuojant specialiųjų klasių, 2019 m. jungtinėse klasėse mokėsi 135 mokiniai (5,4% visų 1–8 klasių mokinių), 2020 m. – 67 mokiniai (2,56% visų mokinių), o 2021 m. – 46 mokiniai (1,18% visų mokinių).

*3 diagrama*

**Mokinių skaičius jungtinėse (1-8) klasėse (proc.)**

*Duomenų šaltinis: ŠVIS*

***IŠVADA:*** *Padaryta pažanga. Per 2019–2021 m. laikotarpį 1–8 klasių komplektų, kurie yra jungtiniai, dalis sumažėjo 5,09 proc., nuo 7,83 proc. 2019 m. iki 2,74 proc. 2021 m.*

**3.4. Bendrojo ugdymo mokyklų klasių komplektų, kuriuose yra mažiau kaip 8 mokiniai, dalis**

Savivaldybės bendrojo ugdymo mokyklose per pastaruosius 3 metus klasių komplektų, kuriuose mokosi mažiau kaip 8 mokiniai mažėja. Naujai komplektuojamų bendrojo ugdymo mokyklų bendrosios paskirties klasių komplektų, kuriuose yra mažiau kaip 8 mokiniai 2019 m. buvo 8 klasių komplektai, 2021 m. liko tik 3 klasių komplektai.

*4 diagrama*

**Bendrojo ugdymo mokyklų klasių komplektų, kuriuose yra mažiau kaip 8 mokiniai, dalis**

*Duomenų šaltinis: Švietimo ir sporto skyriaus informacija*

***IŠVADA:*** *Pažanga padaryta. Per 2019–2021 m. laikotarpį klasių komplektų, kuriuose yra mažiau kaip 8 mokiniai mažėjo. 2019 m. bendrojo ugdymo mokyklų klasių komplektų, kuriuose yra mažiau kaip 8 mokiniai klasių komplektų skaičius sudarė 3,85 proc., o 2021 m. tokių klasių komplektų liko 1,51 proc.*

**3.5. Naujai komplektuojamų priešmokyklinio ugdymo grupių, kuriose yra ne daugiau kaip 20 mokinių, dalis**

Savivaldybės bendrojo ugdymo mokyklose, naujai komplektuojamų priešmokyklinio ugdymo grupių, kuriose yra daugiau kaip 20 mokinių 2019 m. buvo 6, 2020 m. - 1 iš 18 grupių. 2021 m. buvo atidaryta nauja grupė, todėl PU grupėse nebuvo daugiau kaip 20 mokinių.

*5 diagrama*

**Naujai komplektuojamų priešmokyklinio ugdymo grupių, kuriose yra ne daugiau**

**kaip 20 mokinių, dalis**

*Duomenų šaltinis: Švietimo ir sporto skyriaus informacija*

***IŠVADA:*** *Pažanga padaryta. Per 2019–2021 m. laikotarpį naujai komplektuojamų priešmokyklinio ugdymo grupių, kuriose yra ne daugiau kaip 20 mokinių daugėjo. 2021 m. PU grupių, kuriose būtų viršytas vaikų skaičius nebuvo.*

**3.6. Naujai komplektuojamų bendrojo ugdymo mokyklų bendrosios paskirties 1 klasių komplektų, kuriuose yra ne daugiau kaip 24 mokiniai, dalis**

Savivaldybės bendrojo ugdymo mokyklose per pastaruosius 3 metus naujai komplektuojamų 1 klasių komplektų, kuriuose yra daugiau kaip 24 mokiniai nebuvo.

*6 diagrama*

**Naujai komplektuojamų 1 klasių komplektų, kuriose yra ne daugiau**

**kaip 24 mokinių, dalis**

*Duomenų šaltinis: Švietimo ir sporto skyriaus informacija*

***IŠVADA:*** *Per 2019–2021 m. laikotarpį naujai komplektuojamų 1 klasių komplektų, kuriuose yra ne daugiau kaip 24 mokiniai, dalis nekinta.*

**3.7. Vienai sąlyginei mokytojo pareigybei tenkančių mokinių skaičius bendrojo ugdymo mokyklose**

Savivaldybės bendrojo ugdymo mokyklose vienam mokytojui tenkantis mokinių skaičius: 2021 m. vienam pedagogui 10,99 mokinio, lyginant su 2019 m. šis skaičius pakito 0,52 mokinio, nes 231 (42 %) Radviliškio r. pedagogas dirba ne visu etatu, 2020 m. tokių pedagogų buvo 220 (46,6%).

*7 diagrama*

**Vienai sąlyginei mokytojo pareigybei tenkančių mokinių skaičius**

*Duomenų šaltinis: ŠVIS*

***IŠVADA****: Pažanga padaryta. Mažėjantis bendrojo ugdymo mokinių skaičius daro įtaką mažėjančiam klasių ir pedagoginių darbuotojų skaičiui. Per 2019–2021 m. laikotarpį mokytojui 0,52 mokinio teko daugiau.*

**3.8. Specialiųjų ugdymosi poreikių mokinių ugdymas**

*3 lentelė*

**Specialiųjų ugdymosi poreikių mokinių kaita**

|  |  |  |  |  |
| --- | --- | --- | --- | --- |
| **Metai** | **2019 m.** | **2020 m.** | **2021 m.** | **Pokytis** |
| Spec. poreikių mokinių dalis nuo bendro mokinių skaičiaus % bendrojo ugdymo mokyklose | 718(17,4 %) | 744(18,5 %) | 757(18,8 %) | +39(+1,4 %) |
| Negalią turinčių mokinių dalis nuo mokinių, turinčių specialiųjų ugdymosi poreikių, ugdomų integruotai bendrosios paskirties mokyklose | 208(28,97 %) | 208(27,96 %) | 203(26,82 %) | -5(-2,15 %) |
| Mokinių skaičius, kuriems mokyklos Vaiko gerovės komisijos sprendimu (VGK), teikiama pagalba | 712 | 795 | 823 | +111 |

*Duomenų šaltinis: ŠVIS, Švietimo ir sporto skyriaus ir PPT informacija.*

*Duomenys pateikti įskaitant Šeduvos specialiojo ugdymo skyrių ir Gražinos specialiąsias lavinamąsias klases.*

Specialiųjų ugdymosi poreikių turinčių mokinių skaičius rajone nuo 2019 mm padidėjo 1,4 proc. Didžiąją dalį negalią turinčių mokinių sudaro Šeduvos gimnazijos specialiojo ugdymo skyriaus ir Gražinos pagrindinės mokyklos specialiąsias lavinamąsias klases lankantys mokiniai (2021 m. – 104 mok.). Ženkliai didėja mokinių skaičius, kuriems mokyklos Vaiko gerovės komisijos sprendimu teikiama pagalba. Mokyklose trūko mokytojų padėjėjų, todėl didžioji dalis šių etatų buvo skirta mokytojo padėjėjo mokyklose etatams įsteigti. 2021 metais įsteigta 18 mokytojo padėjėjų etatų.

*4 lentelė*

**Bendrojo ugdymo mokyklų , kuriose dirba pagalbos specialistai, skaičius rajone**

**(specialistai, dirbantys pagrindiniame ir nepagrindiniame darbe)**

|  |  |  |  |  |
| --- | --- | --- | --- | --- |
| **Metai** | **Psichologų** | **Logopedų** | **Specialiųjų pedagogų** | **Socialinių pedagogų** |
| **2019 m.** | 4 | 12 | 13 | 13 |
| **2020 m.** | 3 | 12 | 13 | 13 |
| **2021 m.** | 3 | 14 | 13 | 13 |

*Duomenų šaltinis: Švietimo ir sporto skyriaus informacija*

Mokyklų skaičius rajone, kuriose dirba pagalbos specialistai beveik nesikeitė. Iš pateiktų lentelėje duomenų matyti, kad aktualiausia pagalbos specialistų problema – psichologų trūkumas. Minėtai pareigybei sunku rasti specialistą.

Iš atliktos mokyklų apklausos išryškėjo pagrindinės problemos ugdant specialiųjų ugdymosi poreikių (toliau – SUP) turinčius vaikus: mokyklose vis dar trūksta pagalbos specialistų, didėja mokinių, turinčių SUP skaičius, sudėtingėja jų sutrikimai, o tai apsunkina mokytojų darbą. Didėja pagalbos specialistų krūvis, todėl sunku suteikti vaikams kokybišką pagalbą. Mokytojams nepakanka specifinių žinių ir mokėjimo dirbti su specialiųjų ugdymosi poreikių turinčiais vaikais, jų trūksta ir mokytojo padėjėjams, nors Radviliškio rajono savivaldybės švietimo ir sporto paslaugų centras organizuoja seminarus, kursus, vykdo gerosios patirties sklaidą. Buvo organizuoti užsiėmimai (5 lentelė).

*5 lentelė*

**Organizuoti užsiėmimai**

|  |  |
| --- | --- |
| **Eil. Nr.** | **Veiklos** |
| 1. | Seminaras „Autizmo spektro sutrikimai ir ugdymo strategijos“ |
| 2. | Seminaras „Fonetinė grafika kalbos ugdymo procese“ |
| 3. | Seminaras „Metaforinių-asociatyvinių priemonių OH-cards naudojimas pagalbos mokiniui ir tėvams specialistų darbe“ |
| 4. | Gerosios patirties renginys „Įtraukusis ugdymas – galimybės ir realybė“ |
| 5. | Gerosios patirties renginys „Švietimo pagalba Radviliškio rajono savivaldybės ikimokyklinio ugdymo mokyklose: organizavimo ir teikimo aspektai“ |
| 6. | Seminaras „Skaitymo, rašymo sutrikimai, jų įveikos strategijos, įtraukiant skaitmeninius procesus“ |
| 7. | Seminaras „Įtraukusis ugdymas kiekvieno vaiko sėkmei“ |
| 8. | Gerosios patirties renginys „Įtraukiojo ugdymo įgyvendinimo patirtys“ |
| 9. | Edukacinė išvyka „Skaitmeninių užduočių kalbos, skaitymo, rašymo sutrikimų įveikai kūrimas ir pristatymas“ |
| 10. | Gerosios patirties renginys „Lietuvos švietimo pagalbos specialistų virtuali metodinių priemonių paroda-diskusija „Kuriame kiekvienam vaikui“ |

*Duomenų šaltinis: Švietimo ir sporto paslaugų centro Suaugusiųjų ir jaunimo neformaliojo ugdymo skyriaus informacija*

Radviliškio rajono savivaldybės švietimo ir sporto paslaugų centro Pedagoginės psichologinės tarnybos specialistai didelį dėmesį skiria autizmo spektro sutrikimą turinčių mokinių ugdymui. Šį sutrikimą turintys vaikai ugdomi specialiosiose bei bendrojo ugdymo klasėse.

***IŠVADA.*** *Per 2019–2021 m. laikotarpį Savivaldybė didino švietimo pagalbos specialistų skaičių, daugiausia įsteigta mokytojo padėjėjų etatų, tačiau švietimo pagalbos specialistų didėjantis skaičius nėra adekvatus didėjančiam SUP mokinių skaičiui. Aktualiausia problema – didėjantis SUP mokinių skaičius ir psichologų trūkumas.*

**3.9. Neformaliojo švietimo veikloje dalyvaujančių Savivaldybės bendrojo ugdymo mokyklų mokinių dalis**

Savivaldybėje kasmet siekiama mokiniams sudaryti galimybes tenkinti pažinimo, ugdymosi ir saviraiškos poreikius dalyvaujant įvairiose neformaliojo vaikų švietimo (toliau – NVŠ)/formalųjį švietimą papildančio ugdymo (toliau – FŠPU) programose, kurias vykdo bendrojo ugdymo mokyklos (toliau – BUM), NVŠ mokyklos, laisvieji mokytojai bei kiti švietimo teikėjai. Per 2019–2021 m. laikotarpį Savivaldybės BUM mokinių, dalyvaujančių neformaliojo švietimo veikloje, dalis sumažėjo 9,46 procentinio punkto (šalyje – 4,2 procentinio punkto). Savivaldybės 2021 m. planuotas rezultato rodiklis (neformaliojo švietimo veikloje dalyvaujančių Savivaldybės BUM mokinių dalis – 71 proc.) nepasiektas. Didžiausią įtaką Savivaldybės BUM mokinių dalyvavimo neformaliojo švietimo veikloje sumažėjimui turėjo COVID-19 ligos sukeltos grėsmės. 2019–2021 m. neformaliojo švietimo veikloje dalyvaujančių Savivaldybės BUM mokinių dalis buvo didesnė nei šalyje.

*8 diagrama*

**BUM mokinių, dalyvaujančių įvairiose NVŠ ir FŠPU programose, dalis**

**(procentais)**

*Duomenų šaltinis: ŠVIS*

Per 2019–2021 m. laikotarpį BUM mokinių, dalyvaujančių BUM NVŠ programose, dalis sumažėjo ženkliai – 13,91 procentinio punkto (šalyje – 6,42 procentinio punkto); BUM mokinių, dalyvaujančių NVŠ programose, kurių finansavimo pobūdis tikslinis NVŠ finansavimas, dalis sumažėjo 1,05 procentinio punkto (šalyje – 0,53 procentinio punkto); BUM mokinių, dalyvaujančių NVŠ programose, kurių finansavimo pobūdis netikslinis NVŠ finansavimas, dalis padidėjo 1,42 procentinio punkto (šalyje – 0,38 procentinio punkto); BUM mokinių, dalyvaujančių FŠPU programose, dalis sumažėjo 1,65 procentinio punkto (šalyje – 1,19 procentinio punkto).

*6 lentelė*

**BUM mokinių dalyvavimas NVŠ programose**

|  |  |  |
| --- | --- | --- |
|  | **BUM mokinių, dalyvaujančių NVŠ programose, dalis** (procentais) | **Pokytis**(procentiniais punktais) |
| **2019 m.** | **2020 m.** | **2021 m.** |
| Savivaldybėje | Šalyje | Savivaldybėje | Šalyje | Savivaldybėje | Šalyje | Savivaldybėje | Šalyje |
| Dalyvauja BUM NVŠ programose | 55,15 | 41,38 | 53,43 | 35,82 | 41,24 | 34,96 | **-13,91** | **-6,42** |
| Dalyvauja NVŠ programose, kurių finansavimo pobūdis tikslinis NVŠ finansavimas | 28,31 | 26,76 | 19,83 | 24,95 | 27,26 | 26,76 | **-1,05** | **-0,53** |
| Dalyvauja NVŠ programose, kurių finansavimo pobūdis netikslinis NVŠ finansavimas | 4,63 | 11,69 | 6,78 | 11,22 | 6,05 | 12,07 | **+****1,42** | **+0,38** |
| Dalyvauja FŠPU programose | 17,55 | 17,97 | 15,95 | 17,22 | 15,90 | 16,78 | **-1,65** | **-1,19** |

*Duomenų šaltinis: ŠVIS*

Per 2019–2021 m. laikotarpį švietimo teikėjų vykdomų NVŠ ir FŠPU programų skaičius pakito:

* BUM vykdomų NVŠ programų skaičius sumažėjo 10 programų (nuo 275 iki 265);
* NVŠ programų, kurių finansavimo pobūdis tikslinis NVŠ finansavimas, skaičius sumažėjo 1 programa (nuo 40 iki 39);
* NVŠ programų, kurių finansavimo pobūdis netikslinis NVŠ finansavimas, skaičius nepakito;
* FŠPU programų skaičius sumažėjo 2 programomis (nuo 37 iki 35).

Bendras švietimo teikėjų vykdomų NVŠ ir FŠPU programų skaičius sumažėjo 13 programų (nuo 364 iki 351). Įtaką vykdomų NVŠ ir FŠPU programų skaičiaus sumažėjimui turėjo COVID-19 ligos sukeltos grėsmės bei 2020–2021 m. įvykdytas Pakalniškių pagrindinės mokyklos reorganizavimas, Šeduvos gimnazijos Pakalniškių skyriaus bei Šiaulėnų Marcelino Šikšnio gimnazijos Šaukoto ikimokyklinio, pradinio ir pagrindinio ugdymo skyriaus likvidavimas.

*7 lentelė*

**Įgyvendinamos NVŠ programos**

|  |  |  |  |  |  |
| --- | --- | --- | --- | --- | --- |
| **Metai** | **BUM NVŠ programų skaičius** | **NVŠ programų, kurių finansavimo pobūdis tikslinis NVŠ finansavimas, skaičius** | **NVŠ programų, kurių finansavimo pobūdis netikslinis NVŠ finansavimas, skaičius** | **FŠPU programų skaičius** | **Bendras programų skaičius** |
| 2019 m. | 275 | 40 | 12 | 37 | 364 |
| 2020 m. | 255 | 40 | 12 | 35 | 342 |
| 2021 m. | 265 | 39 | 12 | 35 | 351 |
| **Pokytis** | **-10** | **-1** | **0** | **-2** | **-13** |

*Duomenų šaltinis: Švietimo ir sporto skyrius*

***IŠVADA:*** *Nepadaryta pažanga. Per 2019–2021 m. laikotarpį BUM mokinių, dalyvaujančių neformaliojo švietimo veikloje, dalis sumažėjo 9,46 procentiniais punktais, ženkliau nei šalyje, šalyje – 4,2 procentiniais punktais. Savivaldybės 2021 m. planuotas rezultato rodiklis (neformaliojo švietimo veikloje dalyvaujančių Savivaldybės BUM mokinių dalis – 71 proc.) nepasiektas. Nepaisant to, Savivaldybės mokinių, dalyvaujančių įvairiose NVŠ ir FŠPU programose, dalis 2,63 procentiniais punktais liko didesnė nei šalies ir 2021 m. sudarė 64,17 proc.*

4. Indėlis:

**4.1. Pedagogų kvalifikacinių kategorijų kaita**

Radviliškio rajono bendrojo ugdymo mokyklose per pastaruosius 3 metus 8,5 % sumažėjo pedagoginių darbuotojų. Atitinkamai mažėjo mokytojų pagal kvalifikacines kategorijas (vyresniųjų mokytojų ir mokytojų metodininkų). Nežymiai daugėjo naujai pradėjusių dirbti mokytojų ir mokytojų ekspertų pasiekusių aukščiausią kvalifikacinę kategoriją.

*9 diagrama*

**Pedagogų kvalifikacinių kategorijų kaita**

*Duomenų šaltinis: ŠVIS*

***IŠVADA:*** *Per 2019–2021 m. laikotarpį Savivaldybėje, kaip ir visoje Lietuvoje, pedagoginių darbuotojų mažėja.*

**4.2. Aukštos kvalifikacijos mokytojų kaita**

Nors pedagoginių darbuotojų mažėjo, aukštos kvalifikacijos (mokytojų metodininkų ir mokytojų ekspertų) dalis yra aukštesnė už šalies vidurkį.

*10 diagrama*

**Aukštos kvalifikacijos mokytojų kaita**

*Duomenų šaltinis: ŠVIS*

***IŠVADA:*** *Pažanga padaryta. Per 2019–2021 m. laikotarpį aukštos kvalifikacijos mokytojų dalis augo ir buvo aukštesnė už šalies vidurkį, tačiau didelė aukštos kvalifikacijos mokytojų dalis nelemia geresnių mokinių mokymosi pasiekimų.*

**4.3. Jaunesnių nei 50 metų bei 50 metų ir vyresnio amžiaus mokytojų skaičiaus santykis**

Radviliškio rajono bendrojo ugdymo mokyklų pedagogų bendruomenė ne tik mažėja, bet ir sensta. Per pastaruosius 3 metus 50 metų ir vyresnio amžiaus mokytojų dalis kasmet augo. Situacija po keleto metų gali dar blogėti, nes jaunesnių nei 29 metų pedagogų kasmet mažėja: nuo 2,7 % 2019 m. iki 2,5 % 2021 m.

*11 diagrama*

**Jaunesnių nei 50 m. bei 50 m. ir vyresnio amžiaus mokytojų kaita**

*Duomenų šaltinis: ŠVIS*

***IŠVADA.*** *Radviliškio rajone, kaip ir visoje Lietuvoje, pedagogų bendruomenė sensta, ją papildo vis mažiau jaunimo. Situacijai nesikeičiant ateityje gali būti, kad į mokyklas ateinančių pedagogų skaičius nebus pakankamas pakeisti išeinančius pedagogus.*

**4.4. Daugiau kaip 10 metų pedagoginio darbo stažą turinčių darbuotojų dalis**

Radviliškio rajono bendrojo ugdymo mokyklų pedagogų bendruomenės didžioji dalis turi didesnį kaip 10 metų pedagoginio darbo stažą (net 91%), iš jų 15 metų ir daugiau pedagoginio darbo stažą turi: 2019 m. 86 %, 2020 m. 84 %, 2021 m. 86 %. Tai lemia auganti 50 m. ir vyresnio amžiaus mokytojų dalis.

*12 diagrama*

**Daugiau kaip 10 metų pedagoginio darbo stažą turinčių darbuotojų kaita**

*Duomenų šaltinis: ŠVIS*

***IŠVADA:*** *Savivaldybėje per 2019–2021 m. laikotarpį daugiau kaip 10 metų pedagoginio darbo stažą turinčių pedagogų dalis nekinta. Tai lemia auganti 50 m. ir vyresnio amžiaus mokytojų dalis.*

**4.5. Mokiniui naudojamų kompiuterių 100-ui mokinių skaičius**

Per pastaruosius 3 metus įstaigos įsigijo 954 kompiuterius. Papildomai per 2020 ir 2021 metus, COVID-19 pandemijos laikotarpiu, Švietimo, mokslo ir sporto ministerija skyrė 963 planšetinius kompiuterius ir 85 nešiojamus. Tai ženkliai prisidėjo prie mokinių aprūpinimo kompiuterine technika ir per pastaruosius 3 metus kompiuterių skaičius tenkantis 100-ui mokinių padidėjo 1,48 karto.

*13 diagrama*

**Kompiuterių skaičius, tenkantis 100-ui mokinių (pagal ŠVIS)**

*Duomenų šaltinis: ŠVIS*

***IŠVADA:*** *Pažanga padaryta. Savivaldybėje per 2019–2021 m. laikotarpį kompiuterių skaičius tenkantis 100-ui mokinių padidėjo 1,48 karto.*

**4.6. Ugdymo lėšos, skirtos mokymo priemonėms įsigyti**

2021 m. pandemija pakoregavo ugdymo lėšas, skirtas mokymo priemonėms įsigyti.Stokojant reikiamų mokymuisi priemonių**,** ugdymo įstaigų vadovaiskyrė daugiau lėšų ugdymo priemonėms įsigyti. 2021 m. vienam vaikui teko 30,55 Eur (2019 m.- 25,80 Eur.), lyginant su 2019 m. lėšos šiam tikslui panaudoti išaugo 4,75 Eur. Skaitmeninio ugdymo plėtrai: **s**kaitmeniniams mokymosi ištekliams ir IKT įrangai įsigyti per 2021 m. ŠMSM Radviliškio rajonui skyrė 113 tūkst.

*14 diagrama*

**Ugdymo lėšos, skirtos mokymo priemonėms įsigyti tūkst., Eur**

*Duomenų šaltinis: ŠVIS*

***IŠVADA****: Pažanga padaryta. Per 2019–2021 m. laikotarpį ugdymo lėšos, skirtos mokymo priemonėms įsigyti padidėjo 17,3 tūkst. Eur.*

**4.7. Mokinių vežimas**

Savivaldybės ugdymo įstaigos beveik kasmet iš Švietimo, mokslo ir sporto ministerijos gauna naujų mokyklinių autobusų, tačiau kasmet mokyklinių autobusų parkas sensta: 2019 m. vidutinis mokyklinio autobuso amžius buvo 9 metai, 2020 m. – 10 m., 2021 m. – 11 m. Senų autobusų išlaikymo išlaidos yra didelės, tačiau jų atsisakyti negalima, kadangi vežamų mokinių skaičius mažėja nežymiai, o nuvažiuotas autobuso atstumas - didėja.

*15 diagrama*

**Mokyklinių (geltonųjų) autobusiukų parko amžiaus vidurkis**

*Duomenų šaltinis: Švietimo ir sporto skyriaus informacija*

*16 diagrama*

**Mokyklinių (geltonųjų) autobusiukų skaičius ir pagaminimo metai**

*Duomenų šaltinis: Švietimo ir sporto skyriaus informacija*

Nuo 2019 iki 2021 m. Savivaldybės bendrojo ugdymo mokyklose mokinių skaičius sumažėjo 2,13 proc. Kaimuose ir miesteliuose toliau kaip 3 km nuo mokyklos gyvenančių mokinių bei vežamų mokinių į mokyklą ir atgal namo skaičius, lyginant su 2019 m., 2021 metais sumažėjo atitinkamai 7,97 ir 8,14 proc. t. y. geltonaisiais autobusais vežamų mokinių skaičius nedidėja. Vykstant mokyklų reorganizacijai, tikėtina, kad ženkliai išaugs geltonųjų autobusiukų poreikis.

*17 diagrama*

**Mokinių vežimas 2019–2021 metais**

*Duomenų šaltinis: Švietimo ir sporto skyriaus informacija*

Nors mokinių skaičius ir mažėja, tačiau kasmet didėja visų Savivaldybės geltonųjų mokyklinių autobusiukų nuvažiuojamas atstumas. Šiam kilometražo didėjimui turi ir kai kurių ikimokyklinio amžiaus vaikų privalomas ugdymas.

*18 diagrama*

**Vidutinis 1 dienos geltonųjų mokyklinių autobusiukų kilometražas**

*Duomenų šaltinis: Švietimo ir sporto skyriaus informacija*

***IŠVADA****: Savivaldybėje per 2019–2021 m. laikotarpį mokyklinių (geltonųjų) autobusiukų parko amžiaus vidurkis kasmet auga. Nors mokinių vežamų mokykliniais (geltonaisiais) autobusiukais skaičius mažėja, tačiau ateityje dėl mokyklų reorganizacijos, tikėtina, kad ženkliai išaugs mokyklinių (geltonųjų) autobusiukų poreikis.*

5. Rezultatai:

**5.1. Pagrindinio ugdymo pasiekimų patikrinimai**

2021 m. rajono ugdymo įstaigų II g (10 kl.) mokiniai dalyvavo elektroniniame pagrindinio ugdymo matematikos, lietuvių kalbos ir literatūros pasiekimų patikrinime. 2021 m**.** Radviliškio rajone lietuvių kalbos ir literatūros PUPP mokinių, pasiekusių pagrindinį ir aukštesnįjį pasiekimų lygį, dalis 6,7 % mažesnė nei šalies: 66,2 % Radviliškio r. ir 72,9 % šalies. Matematikos PUPP mokinių, pasiekusių pagrindinį ir aukštesnįjį pasiekimų lygį dalis 3,8 % mažesnė už šalies: 58,8: 62,6.

Lietuvių kalbos ir literatūros PUPP šalies mokinių įvertinimų vidurkis siekia 6,5, o rajono – 6,18, matematikos šalies mokinių įvertinimų vidurkis siekia 6,12, o rajono – 5,82.

2020 m. dėl pandemijos ir karantino PUPP nevykdytas. 2019 m**.** Radviliškio rajone lietuvių kalbos ir literatūros PUPP mokinių, pasiekusių pagrindinį ir aukštesnįjį pasiekimų lygį dalis 1,8 % mažesnė nei šalies: 62,8% Radviliškio r. ir 64,6% šalies. Matematikos PUPP mokinių, pasiekusių pagrindinį ir aukštesnįjį pasiekimų lygį dalis 1,13 % mažesnė už šalies: 31: 42,3.

2019 m. lietuvių kalbos ir literatūros PUPP šalies mokinių vidurkis siekė 6,28, o Radviliškio rajono – 6,11, matematikos šalies mokinių įvertinimų vidurkis siekia 5,29, o rajono–4,59.

Lyginant 2019 m. ir 2021 m. vidurkius matyti, kad rajono mokinių rezultatų vidurkis pagerėjo.

*19 diagrama*

**Pagrindinio ugdymo pasiekimų patikrinimo metu bent pagrindinį ir aukštesnįjį mokymosi pasiekimų lygį pasiekusių mokinių dalis (proc.) (lietuvių kalba, matematika)**

*Duomenų šaltinis: Nacionalinės švietimo agentūros informacija*

***IŠVADA.*** *Pažanga nepadaryta. Siekiant ugdymo kokybės iškeltas siekis padidinti pagrindinį mokymosi pasiekimų lygį pasiekusių mokinių dalį. 2019, 2021 m. pagrindinio ugdymo pasiekimų patikrinimo metu bent pagrindinį ir aukštesnįjį mokymosi pasiekimų lygį pasiekusių mokinių dalis (lietuvių kalba, matematika) mažesnė nei šalies. Matematikos ir lietuvių kalbos pagrindinio ugdymo pasiekimų patikrinimo rezultatai 2019 metais lyginant su šalies rezultatais buvo blogesni, o 2021 m. rezultatai rajone pagerėjo. Lyginant 2019 m. ir 2021 m. vidurkius matyti, kad rajono mokinių matematikos ir* *lietuvių kalbos rezultatų vidurkis pagerėjo.*

**5.2. Valstybiniai brandos egzaminai**

Savivaldybės mokinių, 2019–2021 m. laikiusiųjų VBE, išlaikymo rezultatų palyginimas rodo, kad:

* mokinių, laikiusių lietuvių k. ir literatūros VBE, išlaikymo rezultatai 2019 m. buvo 92 proc., 2020 m. pablogėjo iki 86 proc., 2021 m. pagerėjo– jį išlaikė 96 proc.;
* 2019, 2020 m. anglų k. VBE išlaikymo rezultatai gerėjo (98, 99 proc. ), 2021 m. jį išlaikė 96 proc.;
* 100 proc. mokinių, laikiusių rusų k. VBE, kiekvienais metais jį išlaikė;

mokinių, laikiusių biologijos VBE, geriausi išlaikymo rezultatai buvo 2020 m. jį išlaikė100 proc., 2019 m. – 97 proc., 2021 m. – 99 proc. laikiusiųjų;

* mokinių, laikiusių matematikos VBE, geriausi išlaikymo rezultatai buvo 2019 m. – 88 proc. 2020 m. ženkliai pablogėjo iki 51 proc.; 2021 m. jį išlaikė 71 proc. laikiusiųjų;
* 100 proc. mokinių, laikiusių istorijos VBE, kiekvienais metais jį išlaikė;
* 2019 m. mokinių, laikiusių geografijos VBE, išlaikė 96 proc., 2020 m. jį išlaikė100 proc., 2021 m. jį išlaikė 98 proc;
* 2019 m. mokinių, laikiusių fizikos VBE, išlaikė 97 proc., 2020 m. pablogėjo iki 87 proc., 2021 m. jį išlaikė 96 proc;
* 2019 mokinių, laikiusių chemijos VBE, išlaikė 83 proc., 2020 m. šio VBE išlaikymo rezultatai ženkliai pablogėjo – iki 50 proc,. 2021 m. 100 proc. mokinių, laikiusių chemijos VBE, jį išlaikė;
* 2019 m. 100 proc. mokinių, laikiusių informacinių technologijų VBE, jį išlaikė. 2020 m. šio VBE išlaikymo rezultatai pablogėjo iki 86 proc. išlaikiusiųjų, 2021 m. jį išlaikė 90 proc.

Lyginant pastarųjų 3 metų mokinių, laikiusių VBE, išlaikymo rezultatus, matome, kad 2021 metais pablogėjo anglų kalbos, biologijos, geografijos VBE rezultatai, pagerėjo – lietuvių kalbos ir literatūros, fizikos, chemijos, informacinių technologijų, stabilūs– istorijos.

*20 diagrama*

*Duomenų šaltinis: Nacionalinės švietimo agentūros informacija*

Savivaldybės mokinių mokomųjų dalykų VBE įvertinimų vidurkiai atspindi Savivaldybės mokinių mokymosi rezultatus ir ugdymo(-si) kokybę.

Per trejus metus vienintelio mokomojo dalyko – anglų kalbos – kasmetinis Savivaldybės mokinių VBE įvertinimo vidurkis yra 60 balų. Mažiausias bendras trejų metų Savivaldybės mokinių VBE įvertinimo vidurkis – matematikos, jis siekia tik 21 balą.

Nuo 2019 iki 2021 m. biologijos VBE Savivaldybės mokinių įvertinimo vidurkis pagerėjo iki 50,5 (+5,9 balo), 34 balais pagerėjo chemijos VBE, 5 balais pagerėjo biologijos mokinių įvertinimo vidurkiai. Lyginant 2019–2021 m. matome, kad ženkliai sumažėjo informacinių technologijų (-18,2 balo) VBE mokinių, fizikos (-8,8 balo) VBE įvertinimų vidurkiai.

Savivaldybės mokyklų mokinių mokomųjų dalykų VBE įvertinimo vidurkiai daugelio dalykų žemesni nei šalies mokyklų mokinių (žr.), 2021 m. aukštesni lietuvių kalbos ir literatūros, chemijos VBE įvertinimo vidurkiai, toks pat biologijos vidurkis.

*8 lentelė*

**Savivaldybės ir šalies** **mokyklų mokinių, 2019–2021 m. laikiusių VBE,**

**vidutinių VBE įvertinimų palyginimas pagal dalykus**

|  |  |  |
| --- | --- | --- |
| **Mokyklos** | **Metai** | **VBE įvertinimų vidurkis** |
| **Lietuvių k.** | **Matematikos** | **Anglų k.** | **Biologijos** | **Chemijos** | **Fizikos** | **Istorijos** | **Geografijos** | **Informacinių technologijų** |
| Radviliškio r. | 2019 | 45,7 | 22,3 | 56,9 | 44,1 | 33,3 | 39,7 | 43,6 | 41,7 | 41,5 |
| Šalies | 2019 | 46,1 | 34,9 | 65,9 | 51,6 | 57,1 | 48,1 | 47,8 | 43,7 | 54,7 |
| Radviliškio r. | 2020 | 37,7 | 16,5 | 64,3 | 45,0 | 34,0 | 35,0 | 47,5 | 44,6 | 37,6 |
| Šalies | 2020 | 44,4 | 26,6 | 71,0 | 55,1 | 52,3 | 46,5 | 54,2 | 48,1 | 46,7 |
| Radviliškio r. | 2021 | 46 | 24,4 | 59,0 | 51 | 68,3 | 30,9 | 44,4 | 41,4 | 22,4 |
| Šalies | 2021 | 42,4 | 31,2 | 61,0 | 51 | 46,6 | 42,7 | 47,4 | 47,3 | 43,1 |
| Radviliškio r. bendras vidurkis | **43,1** | **21** | **60** | **46,5** | **45,2** | **35,2** | **45** | **42,5** | **33,8** |

*Duomenų šaltinis: Nacionalinės švietimo agentūros informacija*

*21 diagrama*

**Savivaldybės mokinių, 2019–2021 m. pasirinkusių valstybinius**

**brandos egzaminus, skaičius**

*Duomenų šaltinis: Nacionalinė švietimo agentūros informacija*

***IŠVADA:*** *Pažanga nepadaryta. Lyginant**Savivaldybės mokinių, 2019–2021 m. pasirinkusių valstybinius brandos egzaminus, skaičius, visų VBE pasirinkimai sumažėjo, nes sumažėjo Savivaldybės kandidatų skaičius, mažėja skaičius mokinių, kurie renkasi fizikos, informacinių technologijų VBE, todėl siekiama, kad iki 2024 m. ši dalis padidėtų.*

Lietuvos Respublikos švietimo, mokslo ir sporto ministerija, nustačiusi Savivaldybėms tikslą ir vertinimo kriterijus, siekia, kad šalyje būtų padidinta tris ir daugiau valstybinių brandos egzaminų išlaikiusių abiturientų dalis. 2021 m. metais abiturientų, išlaikiusių tris ir daugiau egzaminus, dalis padidėjo 6,5 proc., lyginant su 2020 metais. Lyginant su šalimi šie skaičiai aukštesni 2021 metais.

*22 diagrama*

**2019–2021 metais tris ir daugiau valstybinių brandos egzaminų išlaikiusių abiturientų procentinės dalies savivaldybėje ir šalyje palyginimas**

*Duomenų šaltinis: Nacionalinės švietimo agentūros ir Švietimo ir sporto skyriaus informacija*

***IŠVADA:*** *Pažanga padaryta. 2021 m. metais abiturientų, išlaikiusių tris ir daugiau egzaminus, dalis padidėjo 6,5 proc., lyginant su 2020 metais. Lyginant su šalimi 2021 metais šie skaičiai aukštesni 3,2 procento.*

*Pažanga nepadaryta. Žema matematikos brandos egzamino pagrindinio pasiekimo lygio pasiekusių abiturientų dalis, tik 16,4 %, 2020 m. metais ši dalis buvo dar žemesnė –13,8, 2019 m. – 16,5 %, todėl siekiama, kad iki 2024 m. ši dalis padidėtų 5 %.*

*\_\_\_\_\_\_\_\_\_\_\_\_\_\_\_\_\_\_*